**kerettanterv**

**KÉPZŐ-és iparművészeti munkatárs**

**MŰVÉSZETI GRAFIKUS**

**SZAKKÉPESÍTÉSHEZ**

1. **A szakképesítés alapadatai**

A szakképesítés azonosító száma: **4 0213 01**

A szakképesítés megnevezése: **Képző- és iparművészeti munkatárs**

Szakirány megnevezése: **Művészeti grafikus**

Tanulmányi terület: Művészet

Párhuzamos szakgimnáziumi oktatásban az évfolyamok száma: **5**

Érettségire épülő szakgimnáziumi évfolyamok száma: **2**

1. **Óraszámok szakgimnáziumi képzésben 9-12 és 5/13. évfolyamra**

|  |  |  |  |  |  |  |
| --- | --- | --- | --- | --- | --- | --- |
|  | | **9. évfolyam** | **10. évfolyam** | **11. évfolyam** | **12. évfolyam** | **5/13. évfolyam** |
| Szakmai képzésre fordítható minimum óraszám / *hetente* | | 8 | 9 | 8 | 8 | 31 |
| Szakmai képzésre fordítható minimum óraszám */ évente* | | 288 | 324 | 288 | 248 | 961 |
| **A szakképesítési minimum óraszám összesen a 9-12. és 5/13. évfolyamokon** | | **1148**\* | | | | **961** |
| Helyi szinten az iskola pedagógiai programja alapján a szakmai képzésre fordítható egyéb óraszámok (ajánlás) | Művészetek\*\* | 1 | 1 | 1 | - | - |
| Heti, szabadon felhasználható órakeret | 2 | 2 | 2 | 4 | - |
| 40 órás időkeretig felhasználható óraszámok\*\*\* | 6 | 6 | 6 | 6 | - |
| Helyi szinten szakmai képzésre fordítható maximum óraszám / hetente | 17 | 18 | 17 | 18 | 35 |
| A szakképesítésre fordítható maximum óraszám / évente | 612 | 648 | 612 | 558 | 1085 |
| **A szakképesítési maximum óraszám összesen 9-12. és 5/13. évfolyamokon** | **2430**\* | | | | **1085** |

\* A megjelölt óraszámok szakmai szempontok figyelembevételével jelennek meg a 9-12. évfolyamokban.

\*\* A művészeti szakgimnázium művészeti ágazathoz kapcsolódó közismereti óraszáma a szakmai óraszámra csoportosítható át.

\*\*\* A művészeti képzési területen a heti óraszám legfeljebb 40 óra. A heti minimális szakmai órakeret és a heti teljes órakeret különbségének felhasználásáról az iskola a pedagógiai programjában rendelkezik.

1. **Óraszámok két évfolyamos szakgimnáziumi képzésben 1/13-2/14. évfolyamra**

|  |  |  |
| --- | --- | --- |
| **1/13. évfolyam** | **2/14. évfolyam** | **Összes óraszám** |
| **1148**\* | **961** | **2109** |

A szakgimnáziumi két évfolyamos oktatás szakmai tartalma, tantárgyi rendszere megegyezik az 5 évfolyamos, párhuzamos oktatás szakmai tartalmával, tantárgyi rendszerével.

1. **A** **Képző- és iparművészeti munkatárs, Művészeti grafikus szakirányú szakképesítés programkövetelmény moduljai, tantárgyai és témakörei**

|  |  |
| --- | --- |
| 1. **Művészetelmélet és ábrázolás** | **Művészettörténet** |
| Művészettörténet a 19. századig |
| 20. századi művészettörténet |
| Kortárs művészet és szakmai környezet |
| **Rajz, festés, mintázás** |
| Látvány utáni ábrázolás és formaképzés |
| Emberábrázolás |
| Ember és tér |
| Térábrázolási rendszerek |
| **2. Tervezés és technológia** | **Anyagismeret** |
| Anyagismeret |
| Manuális gyakorlatok |
| **Tervezés és gyakorlat** |
| Bevezetés a tervezési és alkotási folyamatokba |
| **3. Szakmai kommunikáció** | **Prezentáció** |
| A prezentáció manuális és digitális formái |
| Tipográfiai alapok |
| Szóbeli kommunikáció |
| **Szakmai idegen nyelv** |
| Nyelvi készségfejlesztés |
| Művészeti, szakmai tájékozódás idegen nyelven |
| Szakmai tevékenység bemutatása |
| **4. Grafikai elmélet és gyakorlat** | **Grafikus szaktörténet** |
| Szaktörténet |
| **Grafikai ábrázolás és technika** |
| Manuális illusztráció |
| Sokszorosító grafika |
| Kalligráfia |
| **Grafikai tervezés** |
| Digitális grafikai technikák |
| Tervezőgrafikai feladatok |

1. **Művészetelmélet és ábrázolás**

megnevezésű programkövetelmény modul

tantárgyai, témakörei

Az **1.** **Művészetelmélet és ábrázolás** megnevezésű programkövetelmény modulhoz tartozó tantárgyak és témakörök oktatása során fejlesztendő kompetenciák

|  |  |  |
| --- | --- | --- |
|  | Művészettörténet | Rajz, festés, mintázás |
| FELADATOK |  |  |
| Szakmai munkájához rajzi, festészeti, plasztikai és szakmai orientációs előtanulmányokat folytat |  | x |
| Vázlatokat készít - koncepcióját, elképzeléseit rajzi vagy plasztikus formában jeleníti meg |  | x |
| Folyamatosan bővíti, felhasználja művészettörténeti és művészetelméleti ismereteit | x |  |
| Folyamatosan bővíti, felhasználja a kortárs kulturális és művészeti ismereteit | x |  |
| SZAKMAI ISMERETEK |  |  |
| A művészettörténet stíluskorszakai egyes időszakok társadalmi környezetébe ágyazottan | x |  |
| Az egyén, a közösség és a kultúra viszonya | x |  |
| Művészeti irányzatok a 20. században | x |  |
| Művészeti irányzatok és kulturálisáramlatok a modernizmus kialakulásától napjainkig | x |  |
| Jelentős alkotók, kiemelkedő alkotások | x |  |
| Hazai műemlékek, műgyűjtemények | x |  |
| Időszaki kiállítások | x |  |
| A művek, tárgyak korba és környezetbe illesztése | x |  |
| A műalkotások tematikus értelmezési módjai, az ismeretek kreatív alkalmazási lehetőségei (kor-, stílus-meghatározás, műleírás, műelemzés) | x | x |
| A komponálás szabályai |  | x |
| A különböző képi és plasztikus elemek felületképző lehetőségei |  | x |
| A színek törvényszerűségei és kifejezőereje |  | x |
| Fény-árnyék viszonyok megjelenítése, kontraszthatások − a tónusképzés lehetőségei |  | x |
| A rajzolás és festés különböző technikái |  | x |
| Egyszerű geometrikus formák és térelemek megjelenítése |  | x |
| Természeti formák, növények és állatok megjelenítése, azok felépítése, arányai, mozgásai |  | x |
| Az emberi test felépítése, anatómiai szerkezete, arányai, mozgása |  | x |
| Az épített külső és belső környezet megjelenítése |  | x |
| Különböző kompozíciók alkotása, montázs, kollázs, kevert és egyedi technikák alkalmazása |  | x |
| A térábrázolás ismert geometriai rendszerei (perspektíva, axonometria, Monge-rendszer) |  | x |
| A különféle formák – térformák, emberi test stb. – kifejező kapcsolatai |  | x |
| Formák térszerkezeti sajátosságainak, statikai-dinamikai viszonyainak térbeli ábrázolása |  | x |
| Tárgyak, növényi és állati formák, emberi figura, portré mintázása |  | x |
| Dombormű, szobor és plasztika vagy installáció készítés |  | x |
| Az elkészült munkák bemutatásra való előkészítése és kiállítása |  | x |

1. **Művészettörténet tantárgy** 
   1. **A tantárgy tanításának célja**

* biztosítani, hogy a tanulók pályájuk során saját szakterületükről minél nagyobb áttekintéssel rendelkezzenek, és szakmai fejlődésükhöz széleskörű tudásbázisra támaszkodhassanak
* lehetővé tenni a tanulók számára, hogy az átfogó művészettörténeti korszakokról kialakított képbe a szakelméleti, a szaktörténeti és a szakgyakorlati órák tudásanyaga beilleszthetővé váljon
* felkészíteni a tanulókat a képző- és iparművészet kor- és stílustörténeti ismeretein keresztül a művészeti környezet önálló és szakszerű elemzésére és értékelésére, további elméleti munkásság folytatására
* megismertetni a tanulókat az egyetemes és magyar művészeti-kulturális hagyományokkal, valamint a kortárs szakmai környezettel
* lehetővé tenni a tanulók számára a gyakorlati alkalmazás során a megalapozott, szakszerű feladatkezelést
* elősegíteni a művészet és a társadalmi környezet, valamint a művész, a mű és a társadalom kapcsolatának, az alkotó, a megrendelő és a közönség viszonyának felismerését
* felkészíteni a tanulókat a közvetlen szakmai és művészeti környezet folyamatos önálló megfigyelésére, elemzésére és tapasztalataik önálló alkalmazására
  1. **Kapcsolódó közismereti, szakmai tartalmak**

Történelem, művészetek

* 1. **Témakörök**
     1. ***Művészettörténet a 19. századig***

A művészettörténet stíluskorszakai az őskortól a 19. századig

Az elérhető írott és képi források, a legfontosabb tanulmányok ismerete a különböző művészettörténeti korokról

Művészettörténeti korszakok, művészeti stílusok és irányzatok társadalmi, kultúratörténeti hátterének ismerete

A művészet kifejezőeszközeinek ismerete, stiláris megoldások a különböző alkotók műveiben

Összehasonlító elemzések a klasszikus alkotások körében

Jelentős nemzeti és egyetemes művészeti gyűjtemények ismerete

Múzeumok és más kultúratörténeti források felhasználása a szélesebb társadalmi környezet megismerése érdekében

A művekben alkalmazott ábrázolási módszerek feltárása, valamint a vizuális üzenetek verbalizálásának helyes módja a műalkotás elemzések során

A vizuális ismeretek komplex, egyéni feldolgozási lehetőségei

Saját vélemény logikus, elemzési módszerekre támaszkodó interpretálása a műalkotások elemzése és a kiadott feladat kapcsán

* + 1. ***20. századi művészettörténet***

A művészettörténet stíluskorszakai a 20. században

Az elérhető írott és képi források, a legfontosabb tanulmányok ismerete a különböző művészettörténeti korokról

Művészettörténeti korszakok, művészeti stílusok és irányzatok társadalmi, kultúratörténeti hátterének ismerete

A művészet kifejezőeszközeinek ismerete, stiláris megoldások a különböző alkotók műveiben

Összehasonlító elemzések a modern művészeti alkotások körében

Jelentős nemzeti és egyetemes művészeti gyűjtemények ismerete.

Múzeumok és más kultúrtörténeti források felhasználása a szélesebb társadalmi környezet megismerése érdekében

A művekben alkalmazott absztrakciós módszerek feltárása, valamint a vizuális üzenetek verbalizálásának helyes módja a műalkotás elemzések során

A vizuális ismeretek komplex, egyéni feldolgozási lehetőségei

Saját vélemény logikus, elemzési módszerekre támaszkodó interpretálása a műalkotások elemzése és a kiadott feladat kapcsán

A művész, a mű és a társadalom kapcsolata, az alkotó, a megrendelő és a közönség viszonyának megváltozása a 20. században

* + 1. ***Kortárs művészet és szakmai környezet***

A nemzetközi és hazai modern és kortárs művészeti és szakmai környezet megismertetése

Irányzatok és jellemző tendenciák a kortárs művészetben

Időszaki kiállítások látogatása, elemzések, beszámolók készítése

Állandó kiállítások látogatása, elemzések, beszámolók készítése

Műteremlátogatások

Művésztelepek, alkotó helyszínek megismerése, látogatása

Egyéni és csoportos kortárs kiállítások látogatása

Múzeumok, műgyűjtemények működési struktúrájának vizsgálata

1. **Rajz, festés, mintázás tantárgy** 
   1. **A tantárgy tanításának célja**

* felkészíteni a tanulókat a képző- és iparművészeti szakmák középszintű tervezési, kivitelezési feladataira, valamint a tervezőművészek terveinek értelmezésére, gyakorlati feldolgozására
* fejleszteni a tanulók tér- és formaszemléletét, rajzkészségét, esztétikai érzékét, szín-és formakultúráját, segíti a helyes önértékelés kialakulását
* erősíteni a tanulók kreativitását, bővíteni a kreatív kifejezés eszköztárát, javítani a munkakultúrát
* felkészíteni a tanulókat a látvány sokoldalú feldolgozására és az egyéni vizuális elképzelések, tervek mások számára is érthető formában való rögzítésére

- felkészíteni a tanulókat a természeti és tárgyi világ szakszerű megfigyelésére, a látvány elemzésére és ábrázolására

- megismertetni a tanulókat az ábrázolás céljának legmegfelelőbb technikákkal és kifejezésmódokkal

- felkészíteni a tanulókat a látvány belső formai összefüggéseinek feltárásával, tanulmányrajzok, plasztikai tanulmányok készítésére

* 1. **Kapcsolódó közismereti, szakmai tartalmak**

Történelem, művészetek, ábrázoló geometria

* 1. **Témakörök**

A témakörök sorrendje nem időbeli sorrendet tükröz, hanem a helyi tantervi hálóban egymással szabadon kombinálható témacsoportokat jelöl.

* + 1. ***Látvány utáni ábrázolás és formaképzés***

A tér-forma-szerkezet látványanalízise, a különböző vizsgálati módszerek és az erre épülő rajzi konvenciók megértése, megértetése

A perspektíva szerepe, összevetése más, klasszikus képi ábrázolási rendszerekkel és modern megoldásokkal

Az összetettebb térformák redukciója a gömb, henger, kúp hasáb mértani egységekre bontható analízise, síkbeli ábrázolása a rajz-festés-mintázás gyakorlatában

Önálló képi gondolkodásra nevelés

A rajzkészség és formaalakító készség fejlesztése, jól felhasználható „eszközkészlet” kialakítása és társítása a szakmai ismeretekhez

Látvány után készült tanulmányrajzok készítése különféle anyagú és szerkezetű tárgyegyüttesekről/térbeli formák alakítása, plasztikus megjelenítése

Egyszerű mértani testek formáinak, arányainak, térbeli helyzetének tanulmányozása

Bonyolultabb tárgycsoportok csendéletszerű beállításai

Síkkompozíciós gyakorlatok

Színkompozíciós gyakorlatok

Térkompozíciós gyakorlatok

* + 1. ***Emberábrázolás***

Az emberi alak tanulmányozása a korábban megismert és vizsgált tér és kép-kompozíciós helyzetek továbbfejlesztésével

Az élő modell utáni tanulmányok és az önarckép - a személyiség, a karakter, érzelmi - hangulati megnyilvánulások megfigyelése, megragadása és ábrázolása

A bonyolultabb formák analízise, redukciója, majd szintézise és „újrateremtése” a térformáknak megfelelő képalkotó elemek, jelrendszerek felépítése, gyakorlása

A valóság elemző megismerése, sík- és plasztikus ábrázolása

Lépték-, arány-, szerkezetanalízis a sík és téri feladatok során

Művészeti anatómia alapjai, az emberi test arányai

Modell utáni portré, félalak rajzolása, festése, mintázása

Alakrajz- és akt tanulmányok

* + 1. ***Ember és tér***

Az emberi alak és az épített, illetve a természeti környezet kapcsolatainak tanulmányozása a vizsgált tér és kép-kompozíciós helyzetek továbbfejlesztésével

Az élő modell utáni tanulmányok

Az emberi alak, mint a személyiség - a karakter, érzelmi, hangulati megnyilvánulások megfigyelése, megragadása és ábrázolhatósága

A saját személyiség meghatározása, ábrázolása - önismeret

A gesztusok és az anyaghasználat, mint az alkotó egyénre jellemző stílus

Az ember és tárgyi környezetének együttese

Az emberi alak és öltözet, drapéria kapcsolata

Összetett térszerkezetek és emberi mozdulatok, és a mozgás analízise

A valóság elemző megismerése, a lépték, arány, szerkezet megfigyelése

Művészeti anatómia az emberi test arányai, csonttan, izomtan alapjai

Modell utáni portré és akt ábrázolása, térbe helyezése

* + 1. ***Térábrázolási rendszerek***

A tanulók térszemléletének fejlesztése

A tervezési és művészeti gyakorlatban alkalmazott sík- és térgeometriai rendszerek elméleti alapjainak megismerése és gyakorlati alkalmazása

A műszaki rajz és az ábrázoló geometria rajzolóeszközeinek szakszerű használata, a műszaki ábrázolás egyezményes jelölésrendszere

A leggyakrabban használt térgeometriai rendszerek szerkesztési módjai és eljárásai

A műszaki rajzok olvasása, síkgeometriai rajz térbeli rekonstruálása

- síkmértan – síkmértani szerkesztések

- térgeometriai alapok

- Monge-féle vetületi ábrázolás

**2. Tervezés és technológia**

megnevezésű programkövetelmény modul

tantárgyai, témakörei

A **2.** **Tervezés és technológia** megnevezésű programkövetelmény modulhoz tartozó tantárgyak és témakörök oktatása során fejlesztendő kompetenciák

|  |  |  |
| --- | --- | --- |
|  | Anyagismeret | Tervezés és kivitelezés |
| FELADATOK |  |  |
| Önállóan értelmezi, vagy önállóan meghatározza a feladatot |  | x |
| Tervezési, alkotómunkájához forrásanyagot, információt gyűjt | x | x |
| Munkájához inspirációt keres, koncepciót alakít ki | x | x |
| Szakmai munkája során alkalmazza tervezési ismereteit és/vagy koncepcionális elképzeléseit |  | x |
| Szakmai munkájában az adott tervezői vagy alkotói probléma megoldására, és/vagy az egyéni mondanivaló kifejezésére törekszik |  | x |
| Tervezési és/vagy alkotómunkájában figyelembe veszi vagy alkalmazza szakmatörténeti, művészettörténeti ismereteit |  | x |
| Szakmai kivitelezési munkájában alkalmazza technológiai ismereteit |  | x |
| Szakmai tervezési és kivitelezési munkáját a különféle anyagok és technikák ismeretére építi | x | x |
| Feladatait egyéni, kreatív módon közelíti meg | x | x |
| Munkafolyamatot tervez, időbeni ütemezést készít |  | x |
| Tervet, vázlatot, makettet vagy 3D digitális modellt készít | x | x |
| Műhely- és műtermi környezetében szakmai feladatokat lát el |  | x |
| Kialakítja és fenntartja a szakmai munkájához szükséges eszköz felszerelését | x | x |
| Alkalmazza szakmája legfontosabb alapanyagait és segédanyagait | x | x |
| Technológiai- és anyagkísérleteket végez | x | x |
| Technikai-, technológiai eszközrendszerét felhasználja szakmai feladataiban | x | x |
| SZAKMAI ISMERETEK |  |  |
| Az információgyűjtés menete, formái | x | x |
| A probléma vagy feladat meghatározásának módjai, menete | x | x |
| Motívumkeresés, tanulmányrajzok készítése hagyományos és számítógépes módszerekkel |  | x |
| Tervdokumentációk anyagainak elkészítése, összeállítása |  | x |
| Tanulmányrajzokra, vizuális memóriára, belső látásra épülő, kreatív tervek készítése | x | x |
| A feladatnak, a sík- és a plasztikai felületnek megfelelő anyagok megválasztása és kreatív használata | x | x |
| Tervezéselmélet megismerése és alkalmazása | x | x |
| Vizuális jelek, szimbólumok egyértelmű, következetes használata (pl. magyarázó, közlő rajzon) | x | x |
| Szakműhely, műterem kialakításának, működtetésének és fenntartásának alapismeretei |  | x |
| Szakmai kivitelező eszközök ismerete | x | x |
| Alapanyagok, segédanyagok felhasználási, alkalmazási módjai | x | x |

1. **Anyagismeret tantárgy**

**3.1. A tantárgy tanításának célja**

* fejleszteni a tanulók anyag és eszközhasználati képességeit
* felkészíteni a tanulókat a képző- és iparművészeti szakmák tervezési/alkotói és kivitelezési feladatainak szakszerű ellátására
* megismertetni a tanulókat a képző- és iparművészeti szakmában alkalmazott anyagokkal, eszközökkel
* biztosítani a képző- és iparművészeti szakma anyagainak, eszközeinek, berendezéseinek felhasználási, használati, üzemeltetési lehetőségeinek, szabályainak megismerését
* megismertetni a képző- és iparművészeti szakmában használatos segédanyagok fajtáit, tulajdonságait, alkalmazási lehetőségeit és az alkalmazás szabályait
  1. **Kapcsolódó közismereti, szakmai tartalmak**

Művészettörténet, szaktörténet, kémia, fizika,

* 1. **Témakörök**
     1. ***Anyagismeret***

A szakmára jellemző alapanyagok felismerése, minőségének ellenőrzése

A szakmához kapcsolódó alapanyagok megmunkálása - fizikai, kémiai tulajdonságaik

A sík, plasztikus vagy mozgóképi területek jellegzetes eszköztára

A manuális és digitális eszköztár felhasználási területei

Az alapanyagok és eszközök szakmai területre jellemző fajtái

A segédanyagok tulajdonságai és felhasználási területük

Különféle alapanyagok és eszközök kiválasztásának szempontjai

Különféle alapanyagok és eszközök beszerzése, előkészítése, biztonságos használata

Különféle alapanyagok minősítési jelzésrendszere

* + 1. ***Manuális gyakorlatok***

Tradicionális és korszerű eszközök használata

Anyagok és eszközök megválasztásának szempontjai a gyakorlatban

Anyagok, eszközök és berendezések használata a kivitelezési munkában

Anyagok előkészítése, megmunkálása, állagmegóvása, raktározása, mozgatása

Vázlatok, tervek összeállítása különböző manuális technikákkal

Eszközök és berendezések üzemeltetése és karbantartása

Szakmai rajz, szakmai utasítások értelmezése, alkalmazása a kivitelezési folyamatban

Anyagkísérletek, technikai kísérletek végigvitele

Anyagtársítások, összetett technikai megoldások

1. **Tervezés és gyakorlat tantárgy**

**4.1. A tantárgy tanításának célja**

* megismertetni a tanulókkal a képző- és iparművészeti szakmák műhelyeinek, eszközeinek és anyagainak használati és felhasználási lehetőségeit a tervezési és alkotói feladatok során
* elősegíteni a tervezői-alkotói gondolkodásmód kialakítását
* elősegíteni az önálló tervezői, alkotói módszerek kialakítását
* felkészíteni a tanulókat a szakmai tervezési, előkészítési és kivitelezési feladatok kreatív, egyéni megoldására
* fejleszteni a tanulók tervezői, alkotói igényességét
* biztosítani az alapvető tervezési, alkotói módszerek, kivitelezési formák megismerését
* lehetővé tenni az elméleti felkészítés összekapcsolását a szakmai gyakorlati tevékenységekkel
* megismertetni a tanulókkal a képző- és iparművészeti szakmák műhelyeinek, eszközeinek és anyagainak balesetmentes és egészségre ártalmatlan használatát
  1. **Kapcsolódó közismereti, szakmai tartalmak**

Művészetek, művészettörténet, szaktörténet

* 1. **Témakörök**
     1. ***Bevezetés a tervezési és alkotási folyamatokba***

Az inspiráció szerepe az alkotótevékenységekben

Az információk rendszerezése, funkcionális rangsorolása

A téma vagy tervezési probléma meghatározásának módjai, menete

Az alkotói koncepció kialakítása és végigvitele

Motívumkeresés, gyűjtőmunka hagyományos és számítógépes módszerekkel

Tervdokumentációk anyagainak elkészítése, összeállítása

Tanulmányrajzok alapján kreatív tervek készítése

A saját tervek megvalósítása

Átlényegítés, absztrakció az alkotófolyamatokban

Szakmai rajz, vázlat értelmezése, felhasználása a tervezési munkában

Eszközök megválasztásának szempontjai, használata a tervezésben

A közvetlen műhelykörnyezet kialakítása az adott kivitelezési feladathoz a zavartalan munkavégzéshez

A szakmai munkához szükséges eszközrendszer

Szakműhely, műterem kialakítása, működtetése és fenntartása

Munkavégzés tradicionális és gépesített műhelyben vagy műtermi környezetben

Feladatértelmezés, a feladat önálló kivitelezésére

Munkafolyamat és ütemterv meghatározása, szakmai konzultációk menete

Szakmai rajz, szakmai utasítások értelmezése, alkalmazása a kivitelezési folyamatban

Anyag- és technológiai ismeretek felhasználása a kivitelezés során

A kivitelezett sík- plasztikus vagy mozgóképi alkotás tárolása, védelme

A képző- és iparművészeti alkotások bemutatása, installálása, kiállítása

**3. Szakmai kommunikáció**

megnevezésű programkövetelmény modul

tantárgyai, témakörei

A **3.** **Szakmai kommunikáció** megnevezésű programkövetelmény modulhoz tartozó tantárgyak és témakörök oktatása során fejlesztendő kompetenciák

|  |  |  |
| --- | --- | --- |
|  | Prezentáció | Szakmai idegen nyelv |
| FELADATOK | | |
| Digitális és analóg eszközökkel dokumentál, archivál | x |  |
| Manuális és digitális eszközökkel portfóliót és prezentációt készít | x |  |
| Saját munkáiról vagy egyéb szakmai anyagokról prezentációt készít | x |  |
| Cél szerint összeállítja, karbantartja portfolióját | x | x |
| Képalakító, kiadványszerkesztő és prezentációs programokat használ | x |  |
| Alkalmazza tipográfiai ismereteit | x |  |
| Szakmai anyagát írásban és szóban bemutatja | x |  |
| Pályázatokon indul és/vagy kiállításokon vesz részt | x |  |
| Idegen nyelven: |  | |
| Bemutatkozik (személyes és szakmai vonatkozással) | x | x |
| A célnak megfelelően bemutatja, értékeli saját és más szakmai munkáját, eredményeit | x | x |
| Szakmai önéletrajzot és motivációs levelet ír |  | x |
| Állásinterjún, szakmai megbeszélésen vesz részt |  | x |
| Tájékozódik a munkakörülményekről, karrier lehetőségekről |  | x |
| Szakmai munkáját idegen nyelvi környezetben vagy szakmai irányítás, együttműködés mellett végzi | x | x |
| Szakmai kapcsolatot teremt | x | x |
| SZAKMAI ISMERETEK | | |
| A prezentációs formák szerepe, sajátosságai | x |  |
| A digitális és manuális prezentáció eszköztára | x |  |
| A prezentáció létrehozására alkalmas számítógépes programok használata | x | x |
| A kép-szöveg arány helyes megválasztása | x |  |
| A képi dokumentáció formái | x |  |
| Szkennelés – reprófotózás technikai követelményei | x |  |
| A bemutató tartalmi elemei, nyelvi követelményei | x |  |
| A prezentáció verbális előadásmódjának szabályai | x |  |
| Idegen nyelven: |  | |
| Szakmai önéletrajz és motivációs levél tartalma, felépítése |  | x |
| A szakmai állásinterjúk lehetséges kérdései, válaszai |  | x |
| A szakmájára vonatkozó, gyakori kifejezések, szókapcsolatok |  | x |
| Szakmához kapcsolódó alapvető technikai eszköztár szókészlete |  | x |
| A szakma és munkakör alapkifejezései |  | x |
| A szakmai kommunikáció alaphelyzetei |  | x |

1. **Prezentáció tantárgy** 
   1. **A tantárgy tanításának célja**

* biztosítani az adott szakma bemutatásához szükséges ismereteket és gyakorlati tapasztalatokat
* fejleszteni a tanulók vizuális- és verbális kommunikációját
* felkészíteni a tanulókat a képző- és iparművészeti szakmai munkáik szakszerű bemutatására
* megismertetni a tanulókat a manuális és digitális prezentáció technikáival
* megismertetni a tanulókat a szakmai munkák rendszerezési-bemutatási lehetőségeivel
* megismertetni a tanulókat a tipográfia alapvető szabályaival, kreatív felhasználási lehetőségeivel
* elősegíteni a tanulók anyanyelvi beszélt- és írásos kommunikációjának fejlődését
  1. **Kapcsolódó közismereti, szakmai tartalmak**

Művészetek, irodalom, nyelvtan, informatika, szakmai tárgyak

* 1. **Témakörök**
     1. ***A prezentáció manuális és digitális formái***

A szakterülethez kötődő adatgyűjtési lehetőségek, információhordozók megismerése

Az archiválás szerepe és módjai

A képrögzítés technikái – szkennelés és repró fotózás

Szabadkézi rajzolás, vázlatkészítés

Eredeti munkák prezentációja

Szakmai bemutatók és portfóliók összeállításának manuális eljárásai

Szakmai bemutatók és portfóliók összeállításának digitális technikái

Számítógépes kiadvány- és képfeldolgozó programok használata

A digitális prezentáció megjelenítési módjai

A prezentációk tartalmi követelményei

A prezentációk formai követelményei

Tervdokumentáció készítése

A szerzői jogok kérdései (saját munka és más alkotásainak felhasználási feltételi)

* + 1. ***Digitális prezentáció***

A számítógép perifériáinak megismerése, alapvető kezelése, csatlakozási lehetőségek,

Tipográfiai és szövegtördelési alapszabályok és lehetőségek

Szövegkezelési, elhelyezési lehetőségek

Prezentáció, portfólió összeállítás

* + 1. ***Tipográfiai alapok***

Tipográfiai és szövegtördelési alapszabályok

A betűtípusok tudatos alkalmazása

A képi és szöveges tartalom arány- és stílusrendszere

A kép- és szövegegyüttes tervezési lehetőségei

A digitális és a nyomtatott portfólió tipográfiai megjelenítése

* + 1. ***Szóbeli kommunikáció***

A verbális kommunikáció szerepe a szakmai tevékenységen belül

A tartalmi felépítés és előadásmód szabályai a prezentáció során

Nyelvi, nyelvhelyességi elvárások

A prezentáció dinamikája, tudatos felépítése

1. **Szakmai idegen nyelv tantárgy**

**6.1. A tantárgy tanításának célja**

* elősegíteni a tanulók idegennyelvi beszélt- és írásos kommunikációjának fejlődését
* felkészíteni a tanulókat az idegen nyelvű szakmai közegben való kommunikációra
* lehetővé tenni, hogy a tanulók idegennyelvi fejlődése az érdeklődésüknek megfelelő szakmai anyagon keresztül valósuljon meg
* elősegíteni az idegen nyelvű szakmai portálokon való tájékozódást
* felkészíteni a tanulókat az idegen nyelven való szakmai bemutatkozásra
* lehetővé tenni, hogy a tanulók betekintsenek az idegennyelvű internetes tudástárak, fórumok és események világába
* elősegíteni az idegen nyelvű szakmai portálokon való tájékozódást
* biztosítani, hogy a tanulók a képzést követően tevékenységüket nemzetközi kontextusba tudják helyezni

**6.2. Kapcsolódó közismereti, szakmai tartalmak**

Idegen nyelvek, magyar nyelv

* 1. **Témakörök**
     1. ***Nyelvi készségfejlesztés***

Idegen nyelvi asszociatív memóriafejlesztés

Nyelvtani korrekciók

Hétköznapi társalgási helyzetekben való idegennyelvi kommunikáció

A személyes bemutatkozás, szakmai környezetben való kommunikáció

Pályázati, hivatali nyomtatványok kitöltése

Kommunikáció szakmaspecifikus audio-vizuális környezetben

* + 1. ***Művészeti, szakmai tájékozódás idegen nyelven***

A művészeti alkotások jellemzése idegen nyelven

A számítógépes szakmai programok nyelve

Szakmai szókincs, idegennyelvi eszköztár kialakítása, bővítése

* + 1. ***Szakmai tevékenység bemutatása***

Az elsajátított nyelvi eszköztár alkalmazása a saját szakmai munkák ismertetésére

Az egyéni szakmai bemutatkozás írásos és beszélt formája

Egyéni szakmai bemutatkozások, szakmai önéletrajz és motivációs levél írása

Internetes szakmai prezentációk feldolgozása

Kötetlen beszélgetés, megbízási helyzet, felvételi interjú modellezése

**4. Grafikai elmélet és gyakorlat**

megnevezésű programkövetelmény modul

tantárgyai, témakörei

A **4.** **Grafikai elmélet és gyakorlat** megnevezésű programkövetelmény modulhoz tartozó tantárgyak és témakörök oktatása során fejlesztendő kompetenciák

|  |  |  |  |
| --- | --- | --- | --- |
|  | Grafikus szaktörténet | Grafikai ábrázolás és technika | Grafikai tervezés |
| FELADATOK |  |  |  |
| Folyamatosan felhasználja, bővíti szakmaelméleti, szaktörténeti ismereteit | x |  |  |
| Tájékozódik a grafikus szakmai terület legújabb törekvéseiről, technikáiról | x |  |  |
| Szakelméleti ismereteit alkalmazza a tervezési munkájában | x |  |  |
| Grafikatörténeti ismereteit alkalmazza szakmai kivitelezési munkájában | x |  |  |
| Feladatot értelmez, inspirációt és információkat gyűjt a feladathoz | x | x | x |
| Terveket, vázlatokat, költségvetést készít |  | x | x |
| Rajzol, fest és fotográfiát alkalmaz a szakmai kivitelezésben |  | x |  |
| Manuális illusztrációs technikákat alkalmaz (rajz, festés, montázs, kollázs, applikációk) |  | x |  |
| Stílus- és kompozíciós feladatokat végez |  | x | x |
| Belső látására támaszkodva kreatív terveket készít |  | x | x |
| Előkészíti a gépeket, berendezéseket, szerszámokat |  | x | x |
| Sokszorosító grafikai technikákkal illusztrációt, szakillusztrációt készít, nyomtat |  | x |  |
| Manuális technikával illusztrációt, szakillusztrációt készít |  | x |  |
| Grafikusként használja a képi narratíva, történetmesélés és jelteremtés különféle feladatait |  | x | x |
| Vektor- és pixelgrafikus, valamint kiadványszerkesztő programokat alkalmaz |  |  | x |
| Digitális technikával készít, nyomtat illusztrációt, szakillusztrációt |  |  | x |
| Ábrát, szakábrát készít |  | x | x |
| Képeredetit digitalizál |  |  | x |
| Digitális képfeldolgozást végez |  |  | x |
| Logót, szimbólumokat, piktogramokat tervez |  | x | x |
| Arculatot tervez, arculati kézikönyvet készít |  |  | x |
| Különböző kiadványok, hirdetések grafikai tervét készíti el |  |  | x |
| Plakát, hirdetés grafikai tervét készíti el |  |  | x |
| Termékarculatok, csomagolások grafikai tervét készíti el |  |  | x |
| Reklámkampány grafikai elemeit tervezi meg |  |  | x |
| Infografikai, adatvizualizációs grafikai tartalmakat hoz létre |  |  | x |
| Tipográfiai tervet készít |  |  | x |
| Vizuális koncepciót dolgoz ki |  | x | x |
| A terveket a végfelhasználás technikai követelményei szerint előkészíti |  |  | x |
| Weboldal grafikai tervét készíti el |  |  | x |
| SZAKMAI ISMERETEK |  |  |  |
| A különböző korok és kultúrák írásos és grafikus emlékei | x |  |  |
| A szakmatörténet stíluskorszakai, technikai vívmányai | x |  |  |
| A szaktörténet meghatározó műhelyei, kiemelkedő alkotói | x |  |  |
| Az írás fejlődése | x |  |  |
| Betűtörténet, tipográfiai korszakok, stílusok | x |  |  |
| Grafikai trendek a kortárs szakmai területen | x |  |  |
| Inspiráció- és információgyűjtés menete, formái |  | x | x |
| A probléma vagy feladat meghatározása |  | x | x |
| A manuális eljárások alkalmazása a tervezésben |  | x |  |
| Különleges, kísérleti eljárások, egyedi technikák alkalmazása |  | x |  |
| Sokszorosítógrafikai eljárások, egyedi technikák ismerete |  | x |  |
| Különböző ábrázolásmódok. A stilizálás és az átírás különböző fajtái. Absztrakt ábrázolás. |  | x | x |
| Színtan, fénytan, formatan, alaktan, stílusismeret, kompozíciós szabályok, képi és szöveges elemek kapcsolatrendszere |  | x | x |
| Ábrák - szakábrák illusztrációk - szakillusztrációk készítése nyomdai és online felhasználásra |  |  | x |
| Illusztráció - szakillusztráció készítés manuális és digitális eszközökkel |  | x | x |
| Vektor- és pixelgrafikus, valamint kiadványszerkesztő programok alkalmazása |  |  | x |
| Betűismeret: betűanatómia, betűcsaládok, betűváltozatok |  | x | x |
| Tipográfia elmélet: tipográfiai, tördelési szabályok, nyomtatványtípusok |  |  |  |
| A modulhálós tipográfiai tervezés elmélete, alkalmazása |  |  | x |
| Szakelméleti ismeretek alkalmazása a tervezési munkában |  | x | x |
| Szaktörténeti ismeretek alkalmazása a tervezési munkában | x | x | x |
| Az egyes grafikai műfajok sajátosságainak ismerete |  | x | x |
| Nyomdai eljárások, utómunkák ismerete |  |  | x |
| Nyomdai előkészítés szabályrendszerei, gyakorlata |  |  | x |
| A papírgyártás technológiái, papírfajták |  |  | x |
| Képi tartalom és szöveg integrációja grafikai tervekben |  | x | x |
| Képeredeti digitalizálása, digitális képfeldolgozás |  |  | x |
| Reklámozási, hirdetési és marketing alapfogalmak, alkalmazások |  |  | x |
| Szakmai nyelv ismerete és használata |  | x | x |
| Rajzeszközök, kéziszerszámok használata |  | x |  |
| A művészi képsokszorosítás anyagainak, eszközeinek ismerete |  | x |  |
| Nyomdai eljárások és előkészítési szabályok ismerete |  |  | x |
| Kortárs tervezőgrafikai, illusztrációs és tipográfiai munkák elemzése, értelmezése |  | x | x |
| Képfeldolgozási, szkennelési alapismeretek |  |  | x |
| Tipográfiai, tördelési és betűalkalmazási szabályok ismerete |  |  | x |
| Koncepcionális gondolkodás elsajátítása a tervezéskor |  | x | x |

1. **Grafikus szaktörténet tantárgy** 
   1. **A tantárgy tanításának célja**

* megismertetni a tanulókkal a tervező- és képgrafika speciális történeti értékeit
* lehetővé tenni a tanulók számára a régi korokból származó, de ma is alkalmazott betűtípusok, tipográfiai és egyéb vizuális megoldások stilisztikai értékének és vizuális jelentésének elsajátítását
* elősegíteni a stílusérzék fejlesztését
* elősegíteni a tanulók stílus- és kultúrtörténeti ismereteinek bővülését, vizuális és általános kultúrájuk fejlesztését
* bemutatni a történeti ismereteken keresztül az inspirációs lehetőségeket
  1. **Kapcsolódó közismereti, szakmai tartalmak**

Történelem, művészettörténet, prezentáció

* 1. **Témakörök**
     1. ***Szaktörténet***

Az írás kialakulása, korai írásrendszerek, anyagok, eszközök

A latin betű kialakulása

A kódex Európában

Magyarországi kódexek

Könyvnyomtatás: tipográfia és illusztráció Európában a kezdetektől a 21. század elejéig. Jelentős technikai találmányok

A hazai könyvnyomtatás fontosabb alkotói, emlékei

Betűtörténet a kezdetektől a jelenkorig – betűanatómia, betűcsaládok, betűváltozatok Jelentős betűmetszők és -tervezők

A tipográfia fajtái, alapfogalmai, klasszikus és modern tipográfia

A hagyományos sokszorosítógrafikai eljárások története: technikák és jeles művészek

Stílusok, mozgalmak, irányzatok, alkotók és művek – kísérleti és kereskedelmi tervezőgrafika a 20. században Európában és az Egyesült Államokban

A kereskedelmi grafika műfajainak kialakulása

A számítógép megjelenése

1. **Grafikai ábrázolás és technika tantárgy** 
   1. **A tantárgy tanításának célja**

* elősegíteni a tanulók ismeret- és tapasztalatszerzését a képi nyelv alkalmazása és a vizuális gondolkodás terén.
* elmélyíteni a *Tervezés és technológia* tantárgy oktatása során, a manuális technikák területén szerzett tapasztalatokat
* elősegíteni a különböző ábrázolási lehetőségek, stílusok, és alkalmazási területeik megismerését, elsajátítását
* lehetővé tenni változatos képalkotó technikák megismerését, a tapasztalatszerzést az egyes eljárások sajátos képi, ábrázolási lehetőségeivel kapcsolatban
* felkészíteni a tanulókat a stílus, a formanyelv és a technika egyre tudatosabb kiválasztására és alkalmazására
* elősegíteni a tanulók motorikus készségeinek fejlesztését
* bátorítani az egyéni megoldások keresését
* elősegíteni a kreatív gondolkodás fejlesztését a grafikai területeken
* megismertetni a tanulókat a manuális eljárások felhasználásának lehetőségeivel a kortárs tervezésben
* felkészíteni a tanulókat a manuális alkotások felhasználására a digitális tervezési és előkészítési folyamatokban
* megismertetni a tanulókat a szakmai alapfogalmakkal, a grafika ágaival, műfajaival, a szakmai kategóriákkal és szakkifejezésekkel
* fejleszteni a tanulók szakmai együttműködési készségét
  1. **Kapcsolódó közismereti, szakmai tartalmak**

Tervezés és technológia, művészettörténet, rajz, festés

* 1. **Témakörök**
     1. ***Manuális illusztrációs megoldások***

A manuális eljárások felhasználási területei a kortárs tervezésben

Feladatértelmezés, inspiráció- és információgyűjtés az adott feladathoz

Grafikai vázlatok, tervek készítése

Szabadkézi rajzolás, festés, fotográfia alkalmazása a szakmai kivitelezésben

Manuális illusztrációs technikák: rajz, festés, montázs, kollázs, applikációk

Különleges, kísérleti eljárások, egyedi technikák

A szakmai rajzkészség és gondolkodásmód fejlesztése

Anyag- és technikai kísérletek

Kompozíciós gyakorlatok

A forma feldolgozása különböző technikai eszközökkel

A stilizálás és az átírás különböző fajtái

Az absztrakt gondolkodás fejlesztése

Dekoratív struktúrák, díszítő motívumok

Szerves és geometrikus kifejezésformák

Kompozíciós gyakorlatok

Színtan, színelméletek, színhatások vizsgálata

Ábrázolásmódok, ábrázolási stílusok

Történetmesélés ábrázolással és absztrakt eszközökkel, különböző technikákkal

A megfelelő formanyelv és technika megtalálása az adott feladathoz

Karaktertervezés, mozgás, mozdulatok stilizált ábrázolása

Különböző illusztrációs műfajok

Képek és illusztrációk felhasználási területei

Képregény

Jelteremtés, piktogram

Vizuális rendszer szerint felépített sorozat

Kézzel alkotott betű és kép viszonya

Régi korok ábrázolásmódja, illusztrációi

20-21. századi illusztrációk

Projektmunka: közös feladatok, vizuális játékok

* + 1. ***Sokszorosító grafika***

Illusztráció és autonóm alkotás készítése magas-, mély- és síknyomtatási eljárásokkal

A hagyományos sokszorosítógrafikai eljárások sajátos képalkotó lehetőségei, vizuális hatásai

Kísérletezés a technikai és képi lehetőségekkel

Műfajspecifikus vázlatok készítése – számolva a tükörfordított nyomatképpel

Vegyes technikai megoldások

Régi korok jelentős alkotói és kortárs művészek munkái

A művészi képsokszorosítás anyagainak használata, eszközeinek kezelése

A mechanikus nyomtatási elvek tanulmányozása, a nyomtatás menete

Kézi nyomtatási lehetőségek

Festékfajták, segédanyagok, savak, oldószerek ismerete, alkalmazása

Az egyes technikákhoz való papírok ismerete

Az eredeti grafika meghatározása, szempontrendszere, a képgrafikai szabályozó

Passzpartúzás, installálás

* + 1. ***Kalligráfia***

A kézzel írott szöveg vizuális hatása, kifejezési lehetőségei

Anyagok, eszközök, hordozók, technikák

Betűanatómia

A latin betűs kézírás kezdetein használt betűtípusok

Gót betűk

Itáliai reneszánsz kézírás-típusok

Kínai és iszlám hagyományok

Kortárs példák, mai felhasználási területek

1. **Grafikai tervezés tantárgy** 
   1. **A tantárgy tanításának célja**

* biztosítani a grafikus szoftverismeret elmélyítését
* megismertetni a tanulókat a tervezőgrafika műfajaival, műfaji sajátosságaival, funkcióival
* lehetővé tenni a szakma elméleti ismereteinek elsajátítását
* elősegíteni a vizuális és általános kultúra fejlesztését
* felkészíteni a tanulókat a grafikai ismeret- és tapasztalatszerzés, a grafikai tervezés, előkészítés és kivitelezés feladataira
* felkészíteni a tanulókat az önálló tervezési feladatok elvégzésére: a koncepcionális, ugyanakkor kreatív tervezői gondolkozásra
  1. **Kapcsolódó közismereti, szakmai tartalmak**

Tervezés és technológia, művészettörténet, rajz, festés

* 1. **Témakörök**
     1. ***Digitális grafikai technikák***

A *Tervezés és technológia* tantárgy oktatása során szerzett szoftveres ismeretek elmélyítése: vektor- és pixelgrafikus programok alkalmazása

Technikai és tervezési részfeladatok

Jel, jelrendszer, piktogram, szimbólum, logó

Ábra, szakábra, illusztráció, szakillusztráció

Magyarázó ábra, térkép

Változatok készítése azonos témára, analízis

Képeredeti digitalizálása

Digitális képfeldolgozás a célnak megfelelően

Digitális montázs

Átírás, elvonatkoztatás digitális eszközökkel.

A filterek, effektek bölcs használata: célszerűség, funkció, esztétikum.

Képi nyelvek, ábrázolásmódok, illusztrációs műfajok

Különböző illusztrációs műfajok

Képek és illusztrációk felhasználási területei

* + 1. ***Tervezőgrafikai feladatok***

A *Tervezés és technológia* tantárgy oktatása során szerzett szoftveres ismeretek elmélyítése: vektor- és pixelgrafikus, valamint kiadványszerkesztő szoftver alkalmazása

Az egyes tervezőgrafikai műfajok funkciója és az ebből adódó sajátos tervezési követelmények

Betűalkalmazás, tipográfiai szabályok

Tördelési, kiadványszerkesztési szabályok, technikák

A modulhálós tipográfiai tervezés elmélete, alkalmazása

Különböző nyomtatványtípusok, kisterjedelmű nyomtatványok sajátosságainak megismerése, tervezése

A kompozíció, az arányok tanulmányozása

Stílusok, stílusgyakorlatok / szaktörténeti ismeretek alkalmazása

Kép és szöveg integrációja

Címlap, borító tervezése

Plakát, hirdetés tervezése

Csomagolás, termékarculat kialakítása

Reklámkampány grafikai elemeinek megtervezése

Arculat, arculati kézikönyv elkészítése

Újság, magazin layout tervezése

Makett készítése

Manuális technikával készült anyagok integrálása a digitális környezetbe: illusztrált kiadvány tervezése, manuálisan készült elemek felhasználása

Infografika, adatvizualizáció elkészítése

Nyomdai előkészítés nyomtatási technika és termék függvényében

Nyomdai utómunkák és felületkezelések fajtái és előkészítése

Weboldal látványterve

Koncepcionális gondolkodás, tervezés

Csoportmunka: közös tervezés és megvalósítás. A feladatok elosztása

Feladatértelmezés, inspiráció- és információgyűjtés az adott feladathoz

Kortárs példák egyes műfajok, tervezési problémák kapcsán

A gyakorlati tevékenységekhez kapcsolódó további elméleti tartalmak

Magas-, és mélynyomtatási technológiák a mai nyomdában. Az ofszet- és a szitanyomás. Digitális nyomtatási eljárások.

Nyomtatás utáni műveletek

Papírfajták jellegzetességei és felhasználásuk

Nyomdai költségek, anyagárak, költségvetés készítése

A grafikus munkát érintő szoftver- és hardverismeret

Nem szakmai jellegű, de a grafikus által is használt szoftverek

File-típusok, fontkezelés

Nyomdai eljárások során és digitális környezetben használatos színrendszerek

Reklámozási, hirdetési és marketing alapfogalmak, alkalmazások

A reklámstúdiók, -ügynökségek munkája

Könyv- és lapkiadók tevékenysége, az újság és a könyv elkészítésének folyamata

Kortárs tervezők munkáinak megismerése, szakmai, technikai elemzése

Szakmai kiállítások látogatása

1. **Az oktatás javasolt helyszínei (ajánlás)**

A szakmai elméleti és gyakorlati órák helyszíne a köznevelési intézményben:

* vetítésre alkalmas tanterem, számítógépes tanterem – internetkapcsolattal;
* természetes és mesterséges fénnyel jól megvilágított rajzterem, rajzbakokkal, festőállványokkal, a mintázáshoz mintázóállványokkal;
* prezentációs eszközökkel felszerelt, internet kapcsolattal rendelkező szaktanterem;
* az alapvető szakmai technikai felszerelésekkel rendelkező műhely, műterem
* külső kiállítási-, múzeumi helyszínek, stúdiók.